open-index/open-wikipedia-markdown huggingface dataset:
Amr Shabana

**Amr Shabana** (lahir 20 Julai 1979, di Kaherah, Mesir) ialah pemain skuasy profesional dari Mesir. Dia memenangi Terbuka Dunia pada tahun 2003 dan 2005. Beliau juga berjaya menjadi pemain no. 1 dunia pada tahun 2006.

Shabana mengemparkan dunia skuasy pada bulan Disember 2003 apabila berjaya menjadi juara dunia buat pertama kali dengan menewaskan Thierry Lincou dipusingan akhir dengan mata 15-11, 11-15, 15-8, 15-14. 

Pada tahun 2004, Shabana menjadi naib juara dalam Terbuka British, apabila tewas kepada David Palmer dengan keputusan 10-11 (4-6), 11-7, 11-10 (3-1), 11-7.

Shabana memenangi gelaran Terbuka Dunia buat kali kedua pada tahun 2005 apabila menewaskan Palmer dalam pusingan akhir dengan keputusan 11-6, 11-7, 11-8.  

Pada bulan April 2006, Shabana menjadi pemain skuasy pertama dari Mesir yang berajaya menduduki ranking No. 1 dunia.

## Pautan luar

* Profil di psa-squash.com
* Profil di squashinfo.com 
* Laman di squashpics.com
Kejohanan Skuasy Terbuka British

**Kejohanan Skuasy Terbuka British** ialah salah satu daripada kejohanan tertua dan berprestij dalam sejarah sukan skuasy. Ia dianggap satu diantara dua kejohanan paling berprestij dalam sukan ini disamping Terbuka Dunia. Acara lelaki dan wanita diadakan secara berasingan sehinggalah ia tahun 1983. Sejak daripada itu, kedua-dua acara berkenaan dianjurkan secara bersama.

## Keputusan
### Lelaki

### Wanita

## Pautan luar

* Laman rasmi
Thierry Lincou

**Thierry Lincou** (lahir 2 April 1976 di Kepulauan Reunion) ialah seorang pemain skuasy profesional dari Perancis. Dia berjaya menduduki ranking No. 1 dunia pada bulan Januari 2004. Dalam tahun yang sama Lincou memenangi Terbuka Dunia dan Siri Super PSA. 

Lincou telah menikmati kejayaan demi kejayaan sejak menyertai siri skuasy profesional pada tahun 1994. Dia telah berjaya menumpaskan hampir kesemua pemain handalan skuasy seperti Peter Nicol, Jonathon Power, David Palmer, Lee Beachill, dan lain-lain. Lincou juga adalah salah seorang pemain yang konsisten ini termasuklah mengekalkan kedudukannya sebagai pemain No. 1 dunia sepanjang tahun 2005.

Pada tahun 2003, Lincou adalah sala seorang ahli pasukan Perancis yang berjaya menjadi Naib Johan di Kejohanan Skuasy Berpasukan Dunia. 

## Pautan luar
*Laman rasmi
*Profil di psa-squash.com
*Profil di squashinfo.com 
*Laman di squashpics.com
Kumpulan Phoenix

**Kumpulan Phoenix** merupakan persatuan rekaan dalam siri *[[Harry Potter]]* oleh J. K. Rowling. Frasa ini sering digunakan dalam buku kelima *Harry Potter*, dikenali sebagai *[[Harry Potter dalam Kumpulan Phoenix]]*, iaitu ketika kumpulan ini mula diperkenalkan.

Kumpulan ini telah ditubuhkan oleh Albus Dumbledore untuk menentang Voldemort dan pengikutnya, Death Eater. Pemilihan nama tidak disebutkan dalam buku tetapi  ia mungkin berkait dengan Fawkes, burung phoenix peliharaan Profesor Dumbledore, yang dijadikan pengutus pesanan bagi Kumpulan tersebut, atau lebih umum lagi Dumbledore menggunakannya sebagai maskot -- melalui patronusnya.

## Ahli Kumpulan Phoenix

### Yang tinggal ketika hujung buku keenam
* Dedalus Diggle
* Elphias Doge
* Aberforth Dumbledore
* Arabella Figg
* Mundungus Fletcher
* Rubeus Hagrid
* Hestia Jones
* Remus "Moony" Lupin
* Minerva McGonagall
* Alastor "Mad-Eye" Moody
* Sturgis Podmore
* Kingsley Shacklebolt
* Nymphadora Tonks
* Arthur Weasley
* Bill Weasley
* Charlie Weasley
* Molly Weasley

### Bekas ahli
HMS Petard

**HMS Petard** adalah sebuah kapal pembinasa dari kelas “P”. HMS petard berkhidmat untuk Tentera Laut Diraja British semasa Perang Dunia II. Kapal ini menggunakan nombor pennant G56. Sebelum dinamakan Petard, kapal ini menggunakan nama HMS Persistent.

Pada 30 Oktober 1942,  kapal selam Jerman U-559 ditenggelamkan di Laut Mediterranean 70 batu daripada  Port Said pada kedudukan 32º30'N, 33º00'E selepas diburu selama 16 jam oleh 4 buah kapal pembinasa British HMS Pakenham, HMS Petard di bawah pimpinan Lt Cdr Mark Thornton, HMS Hero dan frigat HMS Dulverton dengan bantuan sebuah kapal terbang Shorts Sunderland dari no. 47 Skuadron Tentera Udara Diraja British. Pemerintah U-559 memutuskan untuk melubangtenggelamkan kapal selamnya yang sudah mengalami kerosakan teruk. U-559 timbul berhampiran dengan H.M.S. Petard dan anak-anak kapalnya diambil sebagai tawanan perang oleh HMS Petard. 

Semasa U-559 tenggelam, Leftenan Tony Fasson dan kelasi Colin Grazier, berenang dari HMS Petard menuju kapal selam U-559 untuk mencuba mendapatkan mesin pengekodan Enigma daripada kapal selam tersebut. Tommy Brown yang ketika itu berumur 16 tahun menyusul dalam sebuah perahu penyelamat. Dengan Brown berdiri di atas menara mengarah pandu, Fasson dan Grazier menghulurkan mesin Enigma kepada Brown. Dengan hanya beberapa ketika sebelum kapal selam itu meletup, Fasson dan Grazier tidak keluar dari kapal selam tersebut sebaliknya masuk semula untuk mengambil dan mengeluarkan buku kod, papan kekunci dan dokumen kepada Brown, sehinggalah kapal selam itu tenggelam menyebabkan mereka berdua terbunuh. 

Tony Fasson dan Colin Grazier diberikan anugerah keberanian George Cross untuk jasa mereka pada hati itu. Brown pula diberikan anugerah George Medal (Brown bukan anggota Tentera Laut, tetapi pekerja NAAFI dan ditugaskan di atas HMS Petard sebagai pembantu kantin). 

Pada 15 Disember 1942  Petard bersama-sama Vasilissa Olga  menenggelamkan kapal selam Itali  Uarsciek (620 tons)  di selatan Malta. Pada 4 Mei 1943, HMS Petard bersama-sama HMS Nubian dan HMS Paladin menenggelamkan kapal pengangkut Campobasso (3566 BRT) dan kapal torpedo Itali Perseo (652 tons)  yang menjadi kapal pengiring di luar pantai Kelibia, Tunisia.

Semasa perkhidmatannya., HMS  Petard berjaya menenggelamkan 3 buah kapal selam, terdiri daripada sebuah kapal selam Jerman, sebuah kapal selam Itali dan sebuah kapal selam Jepun. Setiap satu pertempuran melibatkan pertempuran hebat yang melibatkan banyak kemalangan jiwa. 
Selepas perkhidmatan di laut Mediterranean, HMS Petard dihantar ke Timur Jauh yang berpangkalan di Sri Lanka. Semasa berkhidmat, anak-nak kapalnya diberikan anugerah 2 George Cross, 1 George Medal, 2 anugerah Distinguished Service Order, 4 anugerah Distinguished Service Cross, 6 anugerah Distinguished Conduct Medal (Pingat Pekerti Terpilih) dan beberapa kali Dipuji Dalam Laporan “(Mentioned In Dispatches)”. 

## Pautan Luar

## Rujukan

* Capturing Enigma: How HMS Petard Seized the German Naval Codes oleh Stephen Harper 
* Seizing the Enigma: The Race to Break the German U-boat Codes 1939-1943 oleh  David Kahn
* FIGHTING DESTROYER: THE STORY OF HMS PETARD oleh Connell, G.G
Alaha

**Alaha** (Ālōho) ( dalam Skrip Syriak)
bermaksud Satu Tuhan dalam Aramia (Syriak). Sesetengah ilmuwan percaya bahawa bahasa Arab  *[[Allah]]* diperoleh daripada istilah Syriak untuk Tuhan. Kedua-dua istilah berkaitan dengan Tuhan Abraham () dan nabi-nabi () yang berikut.

Menurut kepada kitab Genesis, Abraham menjumpai monoteisme (kepercayaan kepada Tuhan yang Esa) semasa baginda berada di Ur di mana dewa utamanya ialah Sin, dewa bulan. Bahagian daripada Bible Ibrani (Hebrew Bible) merujuk kepada Tuhan Abraham sebagai Yahweh, atau Yah untuk ringkasan. Nama ini telah dibandingkan kepada Iah, dewa purnama dari Mesir Purba.

## Lihat juga
*El (Tuhan)
*Ilah
HMS Kelvin

**HMS Kelvin** (F37) merupakan sebuah kapal pembinasa kelas K yang berkhidmat dengan Tentera Laut Diraja British. Kapal ini dibina oleh Fairfield Shipbuilding and Engineering Company, Limited di Govan, Scotland.

## Perkhidmatan Perang
Kelvin berkhidmat di beberapa medan peperangan semasa Perang Dunia II. Dalam tahun 1940, Kelvin melubangtenggelamkan HMS Ivanhoe yang terkena periuk api di Kepulauan Texel, Belanda. Pada  27 November 1940, di bawah pimpinan Laksamana James Somerville, Kelvin terlibat dalam pertempuran di Tanjung Spartivento. 

Dalam tahun 1941 dan 1942, Kelvin berkhidmat dengan giat di Laut Mediterranean dan terlibat dalam beberapa pertempuran sengit.  Dalam bulan Mei 11941, Kelvin bersama-sama kapal pembinasa HMS Jackal, HMS Kashmir, HMS Kelly dan HMS Kipling membedil Benghazi sebelum berlepas ke Crete. Kelvin mengharungi pengunduran dari Crete dengan selamat dan ditugaskan semula dengan tugas mengiringi konvoi. Dalam bulan Mac 1942, Kelvin menjadi kapal pengiring untuk konvoi MW10 dan bertempur dalam Pertempuran Sirte. Lewat tahun itu, Kelvin membuat serangan-serangan dan membedil Rhodes untuk mengalihkan perhatian pihak Jerman kepada tujuan sebenar Ops Pedestal.

Pada 16 April 1942 Kelvin dan HMS Kipling mendaratkan askar Marin dari Batalion Kesebelas Kor Marin Diraja di Pulau Koufonisi berhampiran Pulau Crete untuk memusnahkan stesen telefon wayarles di situ di bawah Ops Lighter. Dalam bulan Disember 1942, bersama-sama HMS Janus, HMS Javelin and HMS Jervis, Kelvin menenggelamkan sebuah kapal penyerang torpedo Itali di Tebing Kerkennah, Tunisia. 

Dalam bulan Januari 1943, Kelvin membedil Zuara. Kelvin berkhidmat cemerlang sepanjang tahun 1943  di mana beberapa orang anak kapal Kelvin diberikan anugerah pingat keberanian kerana berjaya memusnahkan kapal dan kapal terbang musuh di Laut Mediterranean.

Menjelang bulan June 1944, Kelvin kembali kepada tugasan di perairan Britain dan menjadi kapal yang membawa Perdana Menteri Winston Churchill dan kenamaan yang lain menyeberangi Selat Inggeris semasa Ops Overlord, penaklukan Normandy. 

Tidak seperti kebanyakan kapal-kapal pembinasa dari Kelas J, Kelas K dan Kelas N, Kelvin mengharungi Perang Dunia II dengan selamat dan dijual untuk dijadikan besi sekerap pada 6 April 1949. Kelvin dipecahkan menjadi sekerap di Troon, Scotland.

## Pautan Luar

### Rujukan
Yuhi Kurenai

adalah watak rekaan dalam siri manga dan anime *[[Naruto]]*. Nama "Yuhi" bererti "matahari senja" dan "Kurenai" bererti "kemerahan".

Gincu bibir merah Kurenai adalah satu kiasan bagi namanya sendiri. Kanji bagi "Kurenai" boleh juga disebut sebagai "beni" iaitu perkataan yang digunakan bagi solekan merah yang digunakan secara tradisional di Jepun bagi mewarnakan bibir merah. Ia disimpan dalam bekas putih yang diperbuat dari kulit siput kapis.

## Latar belakang

Yuhi Kurenai ialah pakar dalam genjutsu dan merupakan pemimpin Pasukan 8 yang merangkumi Inuzuka Kiba, Aburame Shino dan Hyuga Hinata. Tidak banyak yang diketahui tentang Kurenai kecuali khabar bahawa dia tamat pengajian pada usia 9 tahun, menjadi Chunin pada usia 13 tahun dan baru sahaja menjadi Jonin.

Kurenai agak rapat dengan kesemua anak muridnya tetapi kelihatan lebih rapat dengan Hinata. Kurenai sedar bahawa ayah Hinata melihat anaknya sebagai seseorang yang tidak berbakat. Maka Kurenai sendiri memainkan peranan sebagai penjaga Hinata. Kurenai juga tahu tentang perasaan Hinata terhadap Uzumaki Naruto.

Sepanjang siri ini, terdapat beberapa ketika yang mencadangkan bahawa Asuma dan Kurenai terlibat dalam hubungan romantis. Mereka berdua sentiasa bersama-sama. Apabila Hatake Kakashi mendapati mereka berdua di kedai manisan, Kakashi bertanya sama ada mereka berdua sedang bercinta. Asuma segera menukar topik perbualan mereka. Dalam suatu imbasan kembali, Asuma dijumpai membeli bunga untuk seseorang yang tidak dinamakan tetapi Ino kemudiannya meminta Asuma menyampaikan salam kepada Kurenai. Semasa pertarungan antara Asuma dengan Hidan berlangsung, Kurenai dipaparkan berada dalam kebimbangan. Apabila Kurenai dimaklumkan tentang berita kematian Asuma, Kurenai amat meratapi pemergiannya dan meninggalkan sekuntum bunga di pusaranya. Dalam Bahagian Kedua, Kurenai disahkan berbadan dua dan anak yang dikandungnya milik Asuma.

## Sumber-sumber
* 
* 
* 
* 
* Diambil secara terus daripada babak manga dan episod anime *Naruto*.
Aburame Shino

**** adalah watak rekaan dalam siri manga dan anime *[[Naruto]]*.

"Shino" adalah nama yang diberikan kepada samurai Inuzuka dari *[[Hakkenden]]*, novel mengenai samurai anjing. Aburame (油女) bererti "Wanita minyak" dan nama penuh "*Shino Aburame*" hampir menyerupai dengan perkataan Jepun bagi lipas, aburamushi (油虫).

Boleh mengawal serangga.

## Latar belakang

Aburame Shino adalah pendiam dan suka berseorangan serta merupakan ahli Pasukan 8 (Pasukan Kurenai). Dia mempunyai rakan sepasukan Inuzuka Kiba dan Hyuga Hinata. Shino biasanya tampak tidak beremosi, tidak pernah senyum dan selalu bercakap dengan serius. Tetapi, pada episod 186 Shino pernah sekali ketawa dengan terbahak-bahak kerana termakan nasi bercampur dengan ubat yang memaksa kita katawa dengan terbahak-bahak. Shino ketawa dari petang sehingga larut malam sehingga mengganggu Naruto untuk tidur dan juga sehingga esok pagi. Kehidupan lalu dan sejarah silamnya tidak pernah diceritakan.

Shino bijak dan analitik. Seperti Nara Shikamaru, Shino memenangi sesebuah pertarungan dengan merancang strategi beberapa tapak mendahului pihak lawan. Kehebatan Shino juga diakui oleh Uzumaki Naruto  yang selalunya enggan mengakui kelebihan Genin lain. Sebagai ahli keluarga Aburame, Shino telah dijadikan perumah kepada sejenis species serangga yang menjadikan chakra sebagai makanan. Sebagai balasan, serangga ini mematuhi segala perintah dan arahan Shino serta bertindak sebagai senjata dalam pertempuran. Oleh sebab hubungan 'intimnya' dengan serangga, Shino meluangkan masa lapangnya memerhatikan serangga dan membuat analogi yang turut melibatkan serangga. Malah, personaliti Shino yang seakan-akan serangga menyebabkan kerenahnya sedikit pelik dan kehadirannya tidak berapa dialu-alukan. 

## Sumber-sumber
* 
* 
* 
* 
* Diambil secara terus daripada babak manga dan episod anime *Naruto*.
Natalie Grinham

**Natalie Grinham** (lahir 16 Mac 1978, di Toowoomba, Queensland, Australia) ialah pemain skuasy profesional dari Australia. Sepanjang kerjayanya, dia memenangi tiga buah pingat emas Sukan Komanwel dan menjadi naib johan dalam Terbuka Dunia dan Terbuka British.

Kakak Natalie iaitu Rachael Grinham juga merupakan seorang pemain skuasy terkemuka dunia.

Kejayaan paling bermakna buat Natalie ialah pada Sukan Komanwel 2006 apabila dia berjaya menewaskan pemain No. 1 dunia, Nicol David pada peringkat separuh akhir sebelum menewaskan kakaknua dalam peringkat akhir dengan keputusan 2-9, 9-6, 9-1, 9-6. Hal ini membolehkannya merangkul pingat emas bagi perseorangan wanita.

Natalie menduduki tempat kedua dalam terbuka Dunia pada tahun 2004 apabila dia tewas kepada Vanessa Atkinson 9-1, 9-1, 9-5 pada pusingan akhir. Dia juag menjadi naib juara di Terbuka British tahun 2005 apabila tumpas kepada Nicol David 9-6, 9-7, 9-6.

## Lihat juga
* Rachael Grinham

## Pautan luar
* GrinhamSisters.com
* Profil di squashinfo.com
D’Channels

D’Channels merupakan saluran televisyen mobil yang ditawarkan dari pengendali telekomunikasi DiGi di Malaysia menerusi telefon bimbit 3G pengguna. Bayaran bulanan yang dikenakan adalah sebanyak RM 14.90 bagi 7 saluran tersebut. D’Channels menawarkan 7 saluran pelbagai.

## Saluran
* Digi News
* Digi Sport
* Digi Music
* Digi Toons
* Jia Yu
* Fashion TV
* SCTV dari Indonesia

## Pautan luar

* http://www.digi.com.my/mobile_lifestyle/mobile_tv/ml_tv.do
Maxis TV

Maxis TV merupakan saluran interaktif mobile yang ditawarkan kepada pengguna 3G Maxis. Maxis TV mempunyai 20 saluran yang dibahagikan kepada 3 pakej.

## Saluran

### Pakej Pelbagai

* Entertainment Daily
* CNN
* Cartoon Network
* Astro Hitz.TV
* MTV2GO
* Fashion TV
* Bloomberg
* CNBC
* BBC
* Discovery Channel
* Astro Ria
* Astro AEC
* Astro Vaanavil

### Pakej Sukan

* Saluran Sukan terdiri Arsenal FC, Liverpool FC, FC Barcelona dan the Eropean Professional Golf Association tour

### Pakej Radio

* Era FM
* My FM
* Hitz FM
* Mix FM
* Lite FM

## Pautan luar

* Maxis
*Maxis TV
David Palmer (pemain skuasy)

**David Palmer** (lahir 28 Jun, 1976 di Lithgow, New South Wales) ialah seorang pemain skuasy profesional dari Australia. Dia adalah diantara pemain skuasy yang paling berjaya dengan memenangi Terbuka Dunia pada tahun 2002 dan 2006. Dia juga menjadi juara Terbuka British pada tahun 2001, 2003 dan 2004. Disamping itu beliau juga johan Siri Super PSA pada tahun 2002. Dia menduduki ranking No. 1 dunia buat pertama kali pada bulan September 2001. Dia juga kembali menjadi pemain No. 1 dunia selama sebulan pada bulan Februari 2006.

Palmer juga diketahui ramai sebagai seorang yang panas baran sewaktu berlangsungnya perlawanan. Semasa Kejohanan Skuasy Beregu Dunia 2004 di Chennai, India, Palmer ditegah daripada bermain disebarang kejohanan Persekutuan Skuasy Dunia (WSF) selama 13 bulan selepas sebuah lembaga disiplin mendapati dia bersalah menentang pengadil dan merosakkan peralatn.

Pada Sukan Komanwel 2006, Palmer mengutip pingat perak dalam perseorangan lelaki selepas tumpas kepada Peter Nicol dari England.

### Permainan di peringkat akhir Terbuka Dunia

### Permainan di peringkat akhir Terbuka British

### Permainan di peringkat akhir Sukan Komanwel

## Pautan luar

* Laman rasmi 
* Profil di psa-squash.com
* Profil di squashinfo.com 
* Laman di squashpics.com
Lydiawati

**Salina Zaimon** atau lebih dikenali sebagai **Lydiawati** (Jawi: ثلينا بنت ذيمن; lahir 14 April 1966) ialah seorang pelakon wanita Malaysia.

## Filemografi

## Anugerah dan pencalonan
* Pelakon Pembantu Wanita Terbaik Anugerah Skrin 1995
* Pelakon Wanita Terbaik Anugerah Bintang-Bintang Popular 1996
* Pelakon Wanita Terbaik Anugerah Skrin 1997

## Pautan luar
* 
*
Sharifah Haslinda

**Sharifah Norazleenda Syed Abu Bakar** (lahir 1972) ialah seorang pelakon, pengacara, dan penerbit Malaysia. Dia berasal dari Raub, Pahang dan merupakan kakak kepada dua orang pelakon terkenal tanah air Sharifah Shahirah dan Sharifah Sakinah.

## Kerjaya
Pada tahun 1996 beliau dicalonkan untuk kategori Pelakon Wanita Terbaik (Drama) Anugerah Skrin menerusi lakonan komedinya dalam drama *Alahai Manisnya Madu* bersama Seniman Mahmud Jun. Antara drama lain yang menaikkan nama beliau adalah *Haslina* dan *[[Salina (drama)|Salina]]*.

## Filemografi

### Filem

### Drama

### Telefilem

## Catatan


## Rujukan

## Pautan luar
*
Noor Hidayati Mohamed Yusop

**Noor Hidayati Mohd Yusop** atau lebih dikenali sebagai *Mawar Berduri Ahli Fiqir* merupakan seorang penyanyi di rantau Nusantara (Malaysia, Indonesia dan Singapura). Noor Hidayati berasal dari Singapura dan merupakan salah seorang anggota kumpulan Ahli Fikir.

## Rujukan
*  Ahli Fiqir Rujuk DBP
*  SONGS FOR EVERYONE.
* Fab Three and loving it!
* Rap Untuk Rakyat ubati rindu peminat Ahli Fiqir.
Melissa Saila

**Melissa Saila** (lahir **Melisa Mohd. Alias**; 3 April 1972) merupakan seorang pelakon dan penyanyi wanita Malaysia. Beliau merupakan anak kepada pelakon veteran Mariani dan anak saudara kepada Saloma. Beliau telah bergiat aktif dalam dunia lakonan sejak kecil sama ada dalam rancangan televisyen, filem atau pementasan teater.

## Kerjaya
Melissa Saila mewarisi bakat seni dari ibunya iaitu Allahyarhamah seniwati Mariani Ismail dan bapa saudaranya, seniman agung Allahyarham Tan Sri P. Ramlee.

Beliau pernah muncul dalam telefilem *[[Neon (telefilem)|Neon]]* arahan Mohd Feroz Abd Kader bersama ramai pelakon termasuk Rita Rudaini, Azhar Sulaiman, Faizal Yusof, Soffi Jikan, Lisdawati, Vanida Imran, Bront Palarae dan Rashidi Ishak.

## Diskografi
* *Melissa Saila* (1986)
* *Nilai Cinta* (1987)
* *Dunia Remaja *(1987)
* *Generasi* (1994)

## Filemografi
### Filem

### Drama

### Drama web

### Telefilem

### Televisyen

### Teater
* *[[P. Ramlee]] The Musical*
* *Tengku Anum*
* *Visits*
* *Saksi*
* *Si Pemakan Hati*
* *Dejavu*
* *Anugerah*
* *Mencari Juita*
* *Akulah Perempuan Itu*
* *Madu II*

### Penerbitan
* Teater Saksi
* Konsert Mini Dikir Barat Halim Yazid (2000)
* Dokumentari muzik *Mengejar Pelangi* bersama U-Wei Hj Saari 
* Penerbit Eksekutif Drama TV - Adi, Jadi Tak Jadi, Kaca Jendela dan Canai.
* Penerbit Eksekutif Album *Generasi* (artis dari Malaysia, Indonesia, Singapura (1994-1996)

## Anugerah dan pencalonan

## Kehidupan peribadi
Pada bulan Jun 2012, Melissa mula memakai tudung sebagai penampilan terbarunya. Menurut beliau, hasrat untuk memakai tudung pada asalnya ingin dilakukan ketika bulan Ramadan, namun hatinya terdetik untuk memakainya lebih awal.

Beliau mendirikan rumahtangga bersama Megat Fauzi Shukarnain dan dikurniakan tiga orang cahaya mata. Lantaran minat yang mendalam, beliau telah membuka syarikat penerbitan sendiri yang diberi nama Marimaliss Productions. Melissa juga mempunyai satu lagi syarikat produksi, Kus Semangat Aktor yang ditubuhkan pada 2007.

## Rujukan

## Pautan luar
*
Nana Mahazan

**Nurul Hana Che Mahazan**  atau lebih dikenali sebagai **Nana Mahazan** (lahir 1 Julai 1983) merupakan seorang selebriti & bergiat sebagai pengacara radio, pengacara, penyanyi dan juga seorang usahawan wanita Malaysia. Nana menceburi bidang hiburan sewaktu menyertai program realiti TV, Akademi Fantasia Musim 1  pada tahun 2003.

## Latar belakang
Nurul Hana Che Mahazan dilahirkan pada 1 Julai 1983. Dilahirkan di Muar, Johor dan dibesarkan di Pengkalan Chepa, Kelantan. 

Beliau adalah anak perempuan tunggal daripada 4 orang adik-beradik Superitendan Polis Che Mahazan Che Aik dan Rosnah Harun. Membesar di Kuching, Sarawak dan kemudian berpindah ke Seremban dan bersekolah di Sekolah Rendah Dato' Bandar Rasah sehingga Tahun 3. Kemudian keluarga beliau berpindah ke Kota Bharu, Kelantan dan bersekolah di Sekolah Kebangsaan Dato' Hashim (1) sehingga tamat Tahun 6.

Mendapat pendidikan menengah di Sekolah Menengah Pengkalan Chepa sehingga tamat Tingkatan 5 kerana bapa beliau bertugas sebagai seorang pegawai kanan Polis Diraja Malaysia.

Kemudian beliau melanjutkan pengajian ke Universiti Tun Abdul Razak di Pekan, Pahang dan kemudian menyambung pengajian dalam bidang pengaturcaraan multimedia di Cosmopoint Muar.

## Kehidupan peribadi
Beliau telah berkahwin dengan Mohamed Raqeem Brian yang berasal dari Sarawak pada 6 Jun 2009   dan dikurniakan dengan sepasang cahaya mata, iaitu, Althea dan Aaqib.

## Kerjaya
Bermula sebagai peserta program realiti Akademi Fantasia (musim 1), dan tersingkir pada minggu ke-7. Nana sempat juga menghasilkan 2 single, Katakan dan Lekas untuk album Evolusi 1. Nana kemudiannya ditawarkan pekerjaan sebagai penyampai di ERA FM. Setelah tamat kontrak, Nana bertugas pula di X FM. Setelah menamatkan kontrak, Nana berehat untuk menumpukan kepada kehidupan keluarganya.

Selepas itu, Nana mendapat pelbagai tawaran pengacaraan di televisyen. Pelbagai rancangan bual bicara dan program realiti yang telah beliau terlibat sebagai pengacara.

Nana terlibat dalam bidang perniagaan apabila menghasilkan produk kosmetik jenama sendiri menggunakan nama Nana Mahazan yang dipasarkan oleh Nana Mahazan Beauty.

## Filemografi

### Filem

### Televisyen

## Radiografi

### Radio

## Diskografi

* Evolusi (1)
** Katakanpenampilan Lil Zee
** Lekas

## Anugerah dan pencalonan

## Rujukan

## Pautan luar
* 
* Laman sesawang Nana Mahazan
* 
* 
* 
*
Nor Aliah Lee

**Nor Aliah Lee binti Abdullah** (Jawi: نور عاليه لي عبدالله; lahir **Vianney Anastasia Lee**; 28 Ogos 1972) merupakan seorang pelakon wanita Malaysia dan bekas isteri kepada pengarah filem Aziz M. Osman. Beliau juga berkhidmat sebagai penerbit eksekutif Ace Motion Pictures.

## Kehidupan peribadi
Vianney Anastasia dahulunya ialah penganut Roman Katolik sebelum memilih agama Islam sebagai pegangan hidupnya pada 1991.

Beliau berkahwin dengan pelakon dan pengarah, Aziz M. Osman dari 1992 hingga 2007. Pasangan ini mempunyai 5 anak. Aliah kemudian berkahwin dengan pemain polo, Mohammad Zekri Ibrahim pada 8 Januari 2010. Beliau ialah adik kepada bekas pelakon era 90-an, Bibiana Loyola Lee @ Hajah Nur Habibah Abdullah.

## Filemografi
### Filem

### Drama

### Telefilem

## Anugerah dan pencalonan

## Rujukan

## Pautan luar
*
Noreen Noor

**Noreen Noor** atau nama sebenar, **Noraini Mohamad Noor** (1959 – 22 Oktober 2013) merupakan salah seorang penyanyi serta pelakon yang dilahirkan di Singapura sekitar 1970an hingga tahun 1980-an. Beliau juga pernah memenangi satu pertandingan nyanyian ketika berusia lima tahun dan ketika berkhidmat dengan Tenaga Nasional Berhad (TNB).

## Kerjaya
Beliau telah mengeluarkan album pertamanya yang bertajuk *Kepastian* bersama syarikat rakaman Columbia Broadcast System (CBS) yang juga langkah pertamanya dalam bidang seni. Antara album yang dikeluarkan selepas itu ialah *Dariku Untukmu*, *Air Mata dan Sunyi*. Lagu-lagu beliau juga seringkali dimainkan di radio seperti lagu "Siang Terbayang Malam Merindu".

Selain daripada bernyanyi, beliau juga pernah menceburi bidang perfileman. Lakonan pertamanya adalah dalam filem *[[Talak (filem)|Talak]]* pada tahun 1984. Antara filem lain yang dibintangi beliau adalah seperti ''Hantu Siang'' (1986), ''Wira Angkasa'' (1987) dan ''Pelumba Malam'' (1989).

Noraini Mohamad Noor memiliki hubungan keluarga dan merupakan dua pupu kepada Datuk Khadijah Ibrahim atau Khaty dari sebelah ibu.

Noreen turut berlakon dalam filem *[[Raya Tak Jadi!]]* (2011) arahan Prof Madya A Razak Mohaideen.

## Kehidupan peribadi
Noraini pernah berkahwin dengan (Dato K) Tengku Kamaruzzaman Ibni Sultan Abu Bakar, Baharuddin Ngah dan Datuk Mokhtar Ahmad meninggalkan dua anak, Danial Baharuddin, 22, dan Diyana Tihani, 11 (anak angkat).

## Kematian
Pada 22 Oktober 2013, jam 5.50 pagi, Noraini Mohamad Noor telah meninggal dunia di Hospital Pakar Ampang Puteri, Selangor akibat komplikasi buah pinggang dan jantung. Jenazahnya dikebumikan di kampung halamannya di Kampung Pulai, Serkam Pantai, Melaka selepas solat Zohor.

## Diskografi
* Bila Azwir Kembali Lagi (1974)
* Kepastian (Album pertama) (1983)
* Dariku Untukmu (1984) 
* Air Mata (1986)
* Mekar Kembali (1998)

## Filemografi

### Filem

## Rujukan

## Pautan luar
* 'Tuhan beri saya semangat baru' – Noreen Noor.
*
Nana

**Nana** Ialah nama panggilan yang di berikan kepada orang yang bernama siti rozana.

Sifat nana ialah mereka adalah jenis terbuka dan sentiasa menggembirakan hati orang di sekelilingnya nana juga rajin dan cantik, nana sangat manis dan cantik bagaikan bidadari. Nana prihatin dengan orang yang dekat dengannya.
Anugerah Juara Lagu ke-2

**[[Anugerah Juara Lagu]] [[1987]]** (**AJL 87**) adalah pertandingan yang membariskan lagu-lagu Melayu untuk dinobatkan sebagai "Juara Lagu". AJL 87 telah diadakan pada 20 Disember 1987 di Auditorium Besar Angkasapuri, RTM dan diacarakan oleh Karim Muhammad dan Noor Kumalasari. AJL 87 menampilkan juara bulanan untuk dipertandingkan.
## Senarai Finalis

## Keputusan

## Trivia
* Edisi kali ini, Buat pertama kali Pengacara duduk [bermeja] mengacarakan anugerah juara lagu, diikuti pada AJL 3 1988, AJL 6 1991, AJL 7 1992.
* Lagu "Angan-angan" telah mengalahkan lagu "Sinaran" nyanyian Sheila Majid ketika peringkat separuh akhir bulanan bulan Januari dan sejak itu, lagu nyanyian Sheila Majid tidak pernah dicalonkan lagi dalam carta muzik-muzik dan Anugerah Juara Lagu.
* Edisi ini adalah satu-satunya penyertaan Penghibur No 1 Asia, Allahyarham Dato' Sudirman bin Haji Arshad ke Pertandingan Akhir Juara Lagu dengan mempertaruhkan lagu Merisik Khabar sekaligus mendapat Persembahan Terbaik.
* Sudirman memenangi persembahan terbaik dengan menggunakan suasana yang kelam dan pemetik api sahaja.
* Ketika persembahan dilakukan, berlaku ganguan teknikal pada persembahan Kumpulan FREEDOM dimana mikrofon kedua-dua penyanyi, Seha & Shuib tidak berfungsi dengan baik lalu mengganggu kelancaran dan mutu persembahan mereka.
* Edisi ini juga buat pertama kali, Kategori Lirik Terbaik diperkenalkan bagi menaikkan martabat & mutu & kualiti penciptaan lirik & penulis lirik lagu, sebelum disatukan semula dengan Kategori Keseluruhan Juara Lagu pada edisi Juara Lagu 7 1992.
* Lirik Terbaik berjaya mengiktiraf Habsah Hassan sebagai pemenang wanita pertama memenangi Juara Lagu melalui lagu Menaruh Harapan.
* Seramai 4 Kumpulan memasuki Peringkat Akhir Juara Lagu ini, iaitu Kumpulan Alleycats dengan 2 buah lagu, Kumpulan Freedom, Kumpulan Rock Headwind & Kumpulan Steps. Kumpulan Skyfire menggantikan Raja Ema dengan Lagu Angan-Angan.

## Nota

## Rujukan
Sekolah Menengah Kebangsaan Tanjung Pengelih

**Sekolah Menengah Kebangsaan Tanjung Pengelih** atau nama ringkasnya *SMK Tanjung Pengelih*, merupakan sebuah Sekolah menengah kebangsaan yang terletak di Johor.

## Sejarah
Sekolah Menengah Kebangsaan Tanjung Pengelih terletak dalam daerah Kecil Pengerang, lebih kurang 94 km dari Bandar Kota Tinggi, bersebelahan dengan Pusat Latihan Rekrut Tentera Laut Diraja Malaysia (PULAREK) KD Sultan Ismail. Sekolah ini telah dibina di atas sebuah rezab tanah kerajaan yang terletak di kawasan pinggir laut, yang asalnya adalah merupakan satu kawasan berpaya.

Sekolah Menengah Kebangsaan  Tanjung Pengelih adalah merupakan salah satu sekolah yang telah dibina oleh Kementerian Pendidikan Malaysia berkonsepkan” Design and Build’ melalui pihak Project Managment Consultant (PMC).

## Pencapaian

## Alamat
:Sekolah Menengah Kebangsaan Tanjung Pengelih
:Johor, Malaysia
:Telefon   =  
:Fax       =

## Pautan luar
*

**Sekolah Menengah Kebangsaan Tanjung Pengelih** merupakan merupakan sebuah sekolah menengah yang terletak di negeri Johor yang termuda. Lokasinya terletak berhampiran KD Sultan Ismail TLDM Tanjung Pengelih.

## Pautan luar
* Sekolah Menengah Kebangsaan Tanjung Pengelih
* BLOG RASMI KAUNSELING Sekolah Menengah Kebangsaan Tanjung Pengelih
Siri Super PSA

**Siri Super PSA** ialah sebuah kejohanan skuasy untuk lelaki dan merupakan sebahagian daripada sirkit Persatuan Skuasy Profesional (PSA).

Setiap tahun, enam buah kejohanan dalam jelajah Siri Super. Antaranya ialah Terbuka Dunia dan PSA Masters.

Peringkat akhir Siri Super PSA pada awalnya diadakan di Kelab Vitis di Zurich, Switzerland (1993 dan 1994). Dari tahun 1996-1998 ia telah diadakan di Kompleks Membeli-belah Galleria di Hatfield, England. Sejak tahun 1999, peringkat akhir telah diadakan di Arena Broadgate, London. 

## Keputusan akhir Siri Super PSA

## Pautan luar

* Laman rasmi Siri Super PSA akhir
Vanessa Atkinson

**Vanessa Atkinson** (lahir 10 Mac 1976 di Newcastle, United Kingdom) ialah pemain skuasy profesional dari Belanda. Dia memenangi Terbuka Dunia pada tahun 2004 dan berjaya menjadi pemain No. 1 dunia pada bulan Disember 2005.

Dia telah berjaya memenangi kejohanan-kejohanan besar di Qatar, New York, Monte Carlo, Malaysia dan Ireland. Atkinson dilahirkan di England tetapi keluarganya berpindah ke Belanda sewaktu dia masih kecil. Dia mulai bermain skuasy di Dordrecht. Dia sekarang tinggal di The Hague.  

## Pautan luar
* Profil di squashinfo.com
* Temu ramah di squashtalk.com - Jun 1999
* laman rasmi
Sukan Tinju di Sukan Olimpik

Sukan **[[tinju]]** telah dipertandingkan pada setiap **[[Sukan Olimpik|Sukan Olimpik Musim Panas]]** semenjak pengenalannya kepada temasya ini pada Sukan Olimpik St. Louis 1904, kecuali pada Sukan Olimpik Stockholm 1912 di Stockholm, kerana undang-undang Sweden melarang sukan berkenaan pada masa itu. Bermula Sukan Olimpik Musim Panas 2012, acara tinju akan turut dipertandingkan oleh wanita.
Silat Natar

Silat Natar adalah silat yang diambil dari gerakan Kerbau Badar Mandailing. Merupakan silat pertama yang diciptakan oleh dibaroar Nasakti ketika beliau harus menyembunyikan diri dari kejaran pasukan raja Pulungan dan tanpa sengaja melihat kerbau badar bertarung. Selanjutnya ketika melalui sebuah hutan dalam perantauannya Sibaroar melihat 2 ekor rusa yang sedang bertarung, maka terciptalah silat Sigantang yang menjadi adik dari Natar.
## Asal Usul

Sejenis ilmu seni persilatan yang diasaskan oleh seorang pendakwah Islam dikatakan dari Parsi sebelum kedatangan penjajah di kepulauan Sumatera, Indonesia. Dipercayai Islam baru sahaja bertapak di sana pada waktu itu.

## Pewaris

Berikut antara pewaris besar guru-guru utama ilmu persilatan ini selepas pengasasnya disusun mengikut generasi zaman terdahulu:

# Guru Qodim
# Katik Pasok
# Muhammad Soleh
# Malim Siroh
# Pendekar Rohim (Pendekar Lima)
# Atuk Haji Husin

Terdapat juga tahap-tahap lain yang lebih rumit serta terperinci kaedahnya. Ia menjadi keterangan dan kupasan kepada Silat Bongsu. Antara guru-guru utama tahap yang lain:

# Bapak Buyong
# Tuan Haji Deris
# Ustaz Ramli
# Che Mail Kedah
# Pak Haji Harun
# Haji Nong Bugis
# Tuan Haji Shahrom

## Perkembangan

Terdapat 7 perkembangan besar dalam kaedah persilatan bagi rumpun silat yang mewujudkan 7 tahap dalam perguruan ini. Setiap gelanggang terdapat perbezaan kaedah dan falsafah yang agak ketara.  Setiap peringkat perkembangan seni silat ini adalah unik dan tersendiri biar pun dari sumber yang sama. Kepelbagaian ini menyumbang kepada lahirnya berbagai nama perguruan yang berbeza. Kadangkala nama baru terpaksa diberikan kerana peringkat tersebut asalnya tidak bernama. Diantara nama-nama tersebut ialah:

# Silat Bongsu
# Seni Silat Natar
# Silek Natar Tuo
# Seni Silat Syeikh Ali
# Seni Silat Telapak Natar
# Gayong Mendahiling
# Silat Minang Syeikh Ali
# Silek Tuo Syeikh Ali
# Seni Silat Nuntoro
# Seni Silat Sobok
# Seni Silat Melayu Syeikh Ali

Seni Silat Bongsu nama khusus bagi versi terakhir seni silat ini dan diajar dahulu dalam perguruan ini mengikut tradisi ‘sulung mengalah bongsu berhelah’ agar pesilat memahami prinsip, ‘Bongsu menyisi, Sulung menyepi’. Tahap terakhir dinamakan Silat Bongsu yang bersifat ringkas dan padat menjadi kesimpulan dalam perguruan ini serta berfungsi sebagai kunci gerak yang juga dikenali sebagai Ibu Silat. 

Pertubuhan Seni Silat Telapak Nusantara berusaha untuk menyatukan kembali kesemua kaedah dalam ilmu persilatan ini tanpa mencemari keasliannya.

## Pautan Luar

Pertubuhan Seni Silat Telapak Nusantara Malaysia
Perl

**Perl** adalah singkatan "*Practical Extraction and Report Language*". Perl dicipta oleh Larry Wall tahun 1986. Bahasa ini merupakan antara bahasa yang paling sesuai digunakan khususnya untuk memanipulasi fail berasaskan teks. Sekitar tahun lewat 80-90an, bahasa ini yang mendominasi aplikasi internet sehingga sampai ke peringkat e-commerce, search engine dan hardware driver untuk sistem komputer. Pada waktu itu belum lagi muncul bahasa pengaturcaraan seperti Java, Python, PHP, ASP, Miva, Cold Fusion dan lain-lain. Yang ada pada waktu itu hanyalah bahasa C, C++, Pascal, Fortran, BASIC.

Perl juga digunakan untuk pentadbiran sistem di kalangan pengguna Unix (Linux, MacOSX, OS2), Windows (95,98,98SE,2000,ME,XP), DOS, Macintosh (MacOS7 - MacOS9), dan lain-lain. Di Malaysia, pengguna Perl makin berkurangan kerana sudah ada pesaingnya dalam skop Aplikasi Web seperti PHP. Sungguhpun begitu, dengan Perl perkara yang sama dalam PHP, boleh dibuat dengan Perl malah lebih lagi kerana Perl dibina dan dimajukan sebagai *General Purpose Programming Language* iaitu bahasa pengaturcaraan pelbagai kegunaan tidak terfokus hanya pada web sahaja.

### Contoh skrip mudah

```perl
#!/usr/bin/perl
 
$mesej = "Nama ahli";  # ini variable jenis Skalar

%nama = ();  # ini variable jenis Hash (Dictionary dalam Python)
$nama{"a"} = "Ali";
$nama{"b"} = "Ahmad";

print $mesej . ":\n\n";

foreach $kunci (keys %nama) {
  print $nama{$kunci} . "\n";
}
```

#### Hasilnya
 Nama ahli:
 
 Ali
 Ahmad
 

## Pautan luar
*  Himpunan pelajaran Perl
Putu piring

**Putu piring** banyak dijual di pasar malam. Tetapi kini ia turut menjadi hidangan pilihan di hotel terkemuka di Malaysia. Ia merupakan sejenis kuih yang diperbuat daripada tepung beras, yang berintikan nisan atau gula Melaka. Putu berasal dari Kerala & Tamilnadu, India. Putu adalah daripada bahasa Tamil yang bermaksud “pinch” dalam Bahasa Inggeris dan “meremuk” dalam Bahasa Melayu. Contohnya, orang Tamil juga mempunyai hidangan ikan yang sangat terkenal yang dikenali sebagai meen puttu (puttu ikan). Meen puttu dihasilkan dengan meremukkan ikan dengan rempah. Terdapat dua jenis puttu iaitu puttu manis dan puttu savori. Puttu manis selalu dihidangkan dengan kelapa parut dan gula manakala puttu savori dihidangkan dengan kadalai kolumbu (kari kacang kuda). Dalam kalangan orang Tamil dari Sri Lanka, puttu dihidangkan dengan sothi (sejenis kuah yang sangat terkenal dalam kalangan masyarakat tamil). Puttu manis juga boleh didapati dalam banyak variasi seperti kervezhagu, rava, kezhangu, arisi dan banyak lagi.

Ia dinamakan sempena bentuknya seperti piring, dan akan dibalut dengan kain putih sebelum dikukus dalam kukusan khas. Selepas itu, ia akan diletakkan di atas kepingan kecil daun pisang yang dialas dengan inti kelapa parut.Terdapat juga putu piring yang dicampurkan kunyit menjadikan warna kuning. 

## Pautan luar
* AROMA RASA: Heavenly putu piring. 

## Rujukan
Kerang-kerangan

**Kerang-kerangan** merupakan istilah masakan yang merujuk kepada invertebrat akuatik yang boleh dimakan, iaitu moluska, krustasia dan ekinoderma. Sesetengah invertebrat bercangkerang ini hidup di dalam air, sama ada di sungai dan tasik ataupun di laut.

## Contoh kerang-kerangan
### Moluska
# Abalone
# Belitung / Siput sedut
# Kekapis
# Kepah
# Kerang
# Kima
# Kupang / Siput sudu
# Lala / Siput retak seribu
# Lokan
# Remis
# Siput buluh
# Siput cangkul
# Siput duri
# Siput kemudi / Siput paha ayam
# Siput mentarang
# Siput pahat-pahat
# Tiram
# Sotong     
# Sotong katak     
# Sotong kurita     
#Etok

### Krustasea
# Udang
# Udang krai
# Udang baring/Geragau/Kepal
# Udang buku     
# Udang cendana     
# Udang ekor biru     
# Udang galah     
# Udang harimau     
# Udang karang     
# Udang kulit keras     
# Udang kuning     
# Udang kupas     
# Udang ketak / Udang lubuk     
# Udang lipan / Udang mentadak / Udang ronggeng     
# Udang merah/Ros
# Udang minyak/Minyak Jalur     
# Udang pasir / Putih     
# Udang puteh kecil     
# Udang putih besar     
# Udang putih tanda     
# Udang solo/Sualor     
# Udang susu     
# Udang vannamei
# Udang kara 
# Udang kepal 
# Udang kertas 
# Umang-umang 
# Unduk-unduk 
# Ketam
# Ketam merah     
# Ketam nipah     
# Ketam pair     
# Ketam pasir     
# Ketam renjong     
# Ketam hiasan     

### Ekinoderma
# Gamat / TImun Laut / Teripang
# Landak laut
# Tapak Sulaiman

## Lihat juga
* Makanan laut
Siput mentarang

**Siput mentarang** merupakan sejenis haiwan bercengkerang (Kerang-kerangan) yang boleh dimakan. Siput mentarang mempunyai kulit yang nipis dan biasanya lebih menggemari air yang mempunyai suhu rendah. Nama saintifiknya adalah "*Pholas orientalis*"

Siput Mentarang hanya boleh ditemui di pantai yang berselut sahaja seperti di Kuala Perlis, Perlis atau Sabak Bernam, Selangor dan biasanya ia dikutip semasa air surut. Biasanya siput mentarang dibakar untuk dimakan begitu saja atau di goreng tepung untuk dimakan dgn nasi.

## Khasiat
Ia juga dianggap sebagai memiliki sifat perangsang seks.

### Rujukan
  

## Pautan luar
* Nelayan serbu pesta mentarang
* MYAGRI-Siput Mentarang
Siput cangkul

**Siput cangkul** (bahasa Inggeris: *sea-green mussel*) merepakan sejenis haiwan bercangkerang (kerang-kerangan) yang boleh dimakan.
Siput buluh

**Siput buluh** atau juga dikenali sebagi **ambal** (Sabah/Sarawak) juga **pahat** adalah sejenis haiwan bercengkerang (*[[kerang-kerangan]]*) yang boleh dimakan. Nama saintifiknya ialah "*Ensis arcuatus*" 

Siput buluh merupakan siput bercengkerang memanjang itu mudah diperoleh di kawasan pantai berlumpur di Malaysia, terutama di  Selangor, dan Sabah dan dijadikan sumber pendapatan oleh golongan nelayan. Spesies siput buluh turut terdapat di California (Amerika Syarikat), China dan Hong Kong.

Kajian "Ambal di Teluk Kuching, Sarawak" yang baru dilakukan oleh Fakulti Sains dan Teknologi Sumber, Universiti Malaysia Sarawak (Unimas) di bawah seliaan Ketua Jabatan Sains Akuatik, Dr. Siti Akmar Khadijah Ab. Rahim mengesahkan berlakunya penurunan populasi hidupan itu.
Menurutnya, penyelidikan yang dilakukan di Asajaya bermula pada bulan Oktober 2005, misalnya menunjukkan penurunan dari 6,768 ekor ambal per hektar pada tahun 2005 kepada 4,868 perhektar pada 2006, dan merupakan antara projek utama Unimas.

Di Malaysia, musim siput buluh dikatakan bermula pada bulan Ogos sehingga bulan Mac tahun berikutnya namun paling banyak didapati pada November dan Disember.

## Penyelidikan
Pada masa kini (2008), Unimas sedang giat menjalankan penyelidikan khas bagi membiakkan siput buluh dengan mengumpul benih-benih siput buluh untuk dibiakkan di kawasan pantai berlumpur. Pada dasarnya, para pengkaji kini mengkategorikan ambal kepada tiga jenis.

## Rujukan
  

## Pautan luar
*  Saving ambal from extinction
*  Ambal makanan eksotik kian pupus
* "Ambal", episod siri dokumentari *Rezeki Air* dari TV Sarawak
Roti john

**Roti john** () ialah sejenis roti lapis bersalut telur dadar yang djual sebagai snek jalanan popular bermula di Singapura dan Malaysia menyebar ke Indonesia dan Brunei.

## Sejarah

### Nama
Nama John barangkali datang dari kelaziman penutur bahasa Inggeris British menggunakan nama tersebut sebagai peletak kenal sesiapa sahaja setaraf *fulan* atau *polan* yang digunakan para pegawai dan askar Tanah Melayu British memanggil sesiapa sahaja. Sebuah wawancara lisan menyatakan ia datang dari jualan seorang penjaja makanan Mamak bernama Abdul di Jalan Koek serenjang Jalan Orchard yang menjadi tumpuan pegawai-pegawai tersebut mendapatkan makanan selepas berjoli di kelab malam Union Jack setiap hari Khamis mendapat gaji upah mereka; di sana Abdul sering mempelawa "roti, John?".

### Perkembangan resipi
Roti jualan Abdul di Jalan Koek sekadar sepotong roti Perancis disumbat telur dadar kosong di dalamnya tanpa diberi sebarang nama khas apapun. Catatan paling awal kewujudan sajian bernama "Roti John" datang beberapa lama kemudian dari sebuah laporan dalam akhbar *[[Berita Harian Singapura|Berita Harian]]* mengenai seorang penjaja di Medan Selera Geylang Serai bernama Zawiyah binti Anuar yang membancuh adunan roti ini berintikan daging kambing, kacang pis, bawang dan tomato.

Suatu laporan di ''The Straits Times'' tahun 1986 pula memberitahu bahawa kedai Shukor Makanan Istimewa milik Khadijah binti Mohamed Saleh dan arwah suaminya Shukor di Taman Serasi menghadap Kebun Bunga Singapura lebih awal menawarkan makanan ini 10 tahun lepas pada 1976; resipi roti john ditawarkan pasangan ini menggunakan sambal sebagai bumbu tambahan. Kedai Shukor Makanan Istimewa dipindahkan ke Pasar Taman Serangoon pada tahun 2001.

## Pembuatan
Sebatang roti Perancis dilekapkan atas suatu lapisan telur dipukul dengan daging masak dan bawang atas dapur panggang sehingga masak. Roti tersebut diterbalikkan agar dipanggang belah atasnya sebelum diangkat dan dibubuh seberapa jenis sos seperti sos cili.

Ada juga resipi yang melibatkan daging masak ditabur berasingan atas lapisan telur dadar yang masih cukup cair dapat dilekapkan roti.


Fail:Roti John - preparation.jpg|Lapisan roti disadur telur dan daging sebelum dimasak.
Fail:YosriRotiJohn.jpg|Belahan telur roti john dipanggang.
Fail:YosriRotiJohn1.jpg|Roti john sedang dimasak


## Rujukan
Masjid Id Kah

**Masjid Id Kah** () adalah masjid yang terletak di Kashgar, Xinjiang, di sebelah barat negara China.  Ia merupakan masjid terbesar di China. Setiap hari Jumaat, ia memuatkan hampir 10,000 jemaah.

Masjid ini dibina oleh Shakesimirzha pada 1422 (walaupun ia termasuk binaan lebih awal semenjak abad ke-8) dan melitupi kawasan seluas 16,800 meter persegi. Pembinaan masjid ini bermula semenjak 996.

Ia merupakan punca peningkatan ketegangan antara penduduk Muslim Uyghur dan kaum pemerintah cina Han di Xinjiang pada 2003, apabila pemaju menyodok taman mawar  dalam kawasan masjid dan membina pasar tertutup berhampiran masjid.
Pulut manis

**Pulut manis** merupakan sejenis pulut yang direbus di dalam santan dan nisan dan dihidangkan dengan kelapa parut muda (nyiur kulit hidup), bersama bertih. Ia amat popular di negeri pantai timur, Malaysia.
Buluh kasap

**Buluh kasap** atau juga dikenali sebagai **buluh dinding**, **buluh pelang**, **buluh nipis** atau **buluh telur**. Nama sainsnya *Schizostachyum zollingeri* merupakan spesies buluh. Ia sesuai untuk digunakan bagi menghasilkan batang pengepit makanan, pencungkil gigi, atau pencucuk makanan. Ia juga boleh dijadikan sebagai pokok hiasan.

Ia juga merupakan nama pekan Buloh Kasap di Johor.

## Rujukan
  

## Pautan luar
* Buluh Kasap.
* [ftp://ftp.fao.org/docrep/fao/010/ah783e/ah783e00.pdf GLOBAL FOREST RESOURCES ; ASSESSMENT UPDATE 2005 ; MALAYSIA]
Bubur lambuk

**Bubur lambuk** atau *lambut* merupakan sejenis hidangan yang amat sedap dimakan pada bulan puasa di Malaysia. Ia biasanya dimasak secara bergotong-royong di masjid-masjid untuk diagih-agihkan kepada para jemaah sebagai hidangan berbuka puasa.

Di Terengganu, selain daripada bahan biasa, kadang-kala kerepok keping mentah dan budu juga ditambah bagi menambah perisa, dan juga ubi keledek, udang kering dan lain-lain.

## Rujukan

## Pautan luar
*  Terengganu tourism - Bubur lambuk.
Buluh duri

**Buluh duri** atau nama sainsnya *Bambusa blumeana* ialah spesies buluh dalam genus *Bambusa*. Ia sesuai untuk digunakan bagi menghasilkan batang pengepit makanan, pencungkil gigi, perabot, alat muzik seperti angklung, atau galah. Rebungnya boleh diambil untuk dimakan.

## Rujukan
  

## Pautan luar
* Pagar semula jadi - Berita Harian Online.
Peter Nicol

**Peter Nicol** (lahir 5 April 1973 di Inverurie, Scotland), ialah bekas pemain skuasy profesional dari United Kingdom. Pada tahun 1998, dia menjadi pemain British pertama untuk menduduki ranking No. 1 dunia. Sepanjang kerjayanya, dia memenangi 1 gelaran Terbuka Dunia, dua gelaran Terbuka British, dan empat pingat emas Sukan Komanwel.  

Dia pada asalnya mewakili Scotland sebelum bertukar kepada mewakili England pada tahun 2001. Dia mendakwa bahawa dia tidak mendapat sokongan padu daripada pihak berkuasa skuasy di Scotland.

Pada bulan Julai 2006, Nicol mengumumkan bahawa dia akan bersara daripada dunia skuasy sejurus selepas tamatnya Kejohanan Skuasy Terbuka Dunia 2006 pada bulan September http://news.bbc.co.uk/sport2/hi/other_sports/squash/5192420.stm. Perlawanan terakhir Nicol menyaksikannya kecundang di tangan Thierry Lincou di suku akhir http://news.bbc.co.uk/sport1/hi/other_sports/squash/5311044.stm.

## Keputusan
### Kemunculan di pusingan akhir Terbuka Dunia

### Kemunculan di pusingan akhir Terbuka British

### Kemunculan di pusingan akhir Sukan Komanwel

## Pautan luar

* Profil di psa-squash.com
* Profil di squashinfo.com 
* Laman di squashpics.com
Rachael Grinham

**Rachael Grinham** (lahir 22 Januari 1977 di Toowoomba, Queensland) ialah seorang pemain skuasy profesional dari Australia. Dia memenangi Terbuka British pada tahun 2003 dan 2004. Disamping dia juga merupakan naib juara Terbuka Dunia pada tahun 2005. Dia menduduki ranking No. 1 dunia pada tahun 2004.

Adik Rachael, Natalie Grinham juga seorang pemain skuasy yang handal dan terkemuka. 

Semasa Sukan Komanwel 2006, Rachael memenangi pingat perak dalam acara perseorangan wanita selepas tumpas kepada adiknya Natalie di peringkat akhir. Pasangan adik-beradik itu kemudiannya berpasangan untuk memenangi pingat emas dalam acara berpasangan wanita.

## Gelaran WISPA

### Kejuaraan

### Naib Juara

## Lihat juga
* Natalie Grinham

## Pautan luar
* GrinhamSisters.com
* Profil di squashinfo.com
Sarah Fitz-Gerald

**Sarah Fitz-Gerald** (lahir 1 Disember 1968) ialah seorang pemain skuasy wanita dari Australia. Antara kejayaan yang dicapainya adalah, juara lima kali Terbuka Dunia (1996, 1997, 1998, 2001 dan 2002). Hal ini menjadikan beliau antara pemain skuasy terbaik dunia.

## Kerjaya

Sarah dilahirkan di Melbourne, Australia, sebuah kawasan yang sememangnya dikenali sebagai tempat bakat dalam skuasy dilahirkan. Pada tahun 1987, dia memenangi Kejohanan Remaja Dunia dan merupakan Atlit Remaja Perempuan Australia Tahunan. Dia memenangi banyak gelaran sekitar tahun 90-an. Walau bagaimanapun tahun 1996 ialah dimana dia mencapai kemuncak kerjayanya. Dia menewaskan pemain dari England iaitu Cassie Jackman dipusingan akhir Terbuka Dunia. Dalam dua tahun berikutnya dia menewaskan Michelle Martin pada pusingan akhir.

Dalam dua tahun berikutnya, prestasi Sarah menurun disebabkan pembedahan lutut yang dijalaninya. Pada tahun 2000 dia tewas kepada Carol Owens diperingkat separuh akhir. Bagaimanapun, dia kembali ke prestasi sebenar pada tahun 2001 apabila menumpaskan pemain New Zealand, Leilani Joyce dengan keputusan 9-0, 9-3, 9-2.

Tahun 2002 menyaksikan beliau memenangi Terbuka Dunia terakhirnya dengan menumpaskan Natalie Pohrer 10-8, 9-3, 7-9, 9-7. Dia juga memenangi pingat emas dalam Sukan Komanwel 2002 di Manchester, England.

## Keputusan Terbuka Dunia

* 1996: **Menang** (kalahkan Cassie Campion)
* 1997: **Menang** (kalahkan Michelle Martin)
* 1998: **Menang** (kalahkan Michelle Martin)
* 1999: -
* 2000: Separuh akhir (tewas kepada Carol Owens 6-9, 5-9, 9-7, 9-5, 6-9)
* 2001: **Menang** (kalahkan Leilani Joyce 9-0, 9-3, 9-2)
* 2002: **Menang** (kalahkan Natalie Pohrer 10-8, 9-3, 7-9, 9-7)

## Pautan luar

* Laman web rasmi